{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Pravilniku o izmjenama Pravilnika o paušalnom oporezivanju samostalnih djelatnosti"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga proizvođača agruma i povrća 'NERETVANSKA MLADEŽ'","PRAVILNIK,\nČlanak 1.","Predlažemo da se prag ulaska u sustav PDV-a podigne na 50.000 eura.","Nije prihvaćen","Prijedlog nije predmet izmjena Pravilnika o paušalnom oporezivanju samostalnih djelatnosti već propisa kojima se uređuje porez na dodanu vrijednost, stoga se isti ne prihvaća."]
[2,"HOK","PRAVILNIK,\nČlanak 2.","Hrvatska obrtnička komora smatra da su obrtnici paušalisti u potpunosti zaobiđeni poreznom reformom - osnovica za plaćanje doprinosa za mirovinsko osiguranje I stup se ne umanjuje kao radnicima, iako upravo uplatom doprinosa obrtnici ostvaruju pravo na mirovinu jednog dana, kao i radnici. Od ranije se HOK zalaže za izjednačavanje prava mladih obrtnika u pogledu poreza na dohodak i doprinosa za zdravstveno osiguranje (mladi su radnici djelomično ili u cijelosti oslobođeni plaćanja istih), te smatramo da je potrebno iznos poreza na dohodak ostaviti na razini 10%, kako bi i obrtnici \"paušalisti\" osjetili poreznu reformu. Na ovaj način, svi će se obrtnici \"paušalisti\", njih gotovo 60 tisuća dodatno oporezovati, a porezno opterećenje u pojedinim JLS raste i do 20%.","Nije prihvaćen","Umanjenje mjesečne osnovice za obračun doprinosa za mirovinsko osiguranje na temelju generacijske solidarnosti kao i oslobođenje od obveze uplate doprinosa na plaću (doprinosa za zdravstveno osiguranje) za mladu osobu nisu predmet izmjena Pravilnika o paušalnom oporezivanju samostalnih djelatnosti. Ista su propisana Zakonom o doprinosima i Pravilnikom o doprinosima.\n\nNadalje, visina porezne stope za utvrđivanje godišnjeg paušalnog poreza utvrđena je Zakonom o porezu na dohodak (dalje: Zakon). Posljednjim izmjenama i dopunama Zakona ista je povećana s 10% na 12% s primjenom od 1. siječnja 2024. \n\nSlijedom navedenog, budući da predloženo nije predmet ovog Pravilnika isto se ne prihvaća."]